કોર્ટમાં સજાની સુનાવણી બાદ આજીવન કારાવાસ મેળવનાર આરોપીઓના કુટુંબીજનોના આક્રંદથી કોર્ટ પરિસર ગુંજી ઊઠ્યું હતુ. એક મહિલા બેભાન થઈ જતાં એમ્બ્યુલન્સ પણ બોલાવવી પડી હતી. સજા પામનારા આરોપીઓનાં બાળકો તેમના પિતાની એક ઝલક જોવા પોલીસવૅન આસપાસ ફરતા દેખાયા હતા. આ લાગણીસભર દૃશ્યો વચ્ચે પણ એક બાબત નોંધવી પડે કે ગુલબર્ગકાંડને સ્પેશિયલ કોર્ટે સમાજ માટે કાળા દિવસ તરીકે ઓળખાવ્યો છે ત્યારે હવે બંને પક્ષ ઉપરી અદાલતમાં જશે કે કેમ તે તરફ સૌની મીટ મંડાયેલી છે.